Τυρόπιτα ελαφριά με δυόσμο
Ποιος μπορεί να αντισταθεί σε ένα κομμάτι αφράτης, κριτσανιστής, μοσχοβολιστής τυρόπιτας;
12 φύλλα κρούστας, 80 ml ελαιόλαδο, μαυροκούκι και σουσάμι για πασπάλισμα (αν θέλουμε), 400 γρ. «φέτα» light, 250 γρ. ανθότυρο, 250 γρ. αλειφώδες ξινοτύρι (κατίκι ή τσαλαφούτι ή νιβατό ή γαλοτύρι ή ό,τι άλλο βρούμε και μας αρέσει), 2 αυγά για τη γέμιση + 1 κρόκος για την επάλειψη της πίτας, 1 φλιτζ. τσαγιού φύλλα δυόσμου, ψιλοκομμένα ή 2 κουτ. σούπας ξερός, 2 κουτ. σούπας θυμάρι, ψιλοκομμένο, ή 1 κουτ. σούπας ξερό, 1/2 κουτ. γλυκού μπούκοβο γλυκό ή καυτερό, 1/2 κουτ. γλυκού πάπρικα καπνιστή, πιπέρι φρεσκοτριμμένο
Για να ετοιμάσουμε την τυρόπιτα με δυόσμο, βάζουμε σε ένα μεγάλο μπολ με το χέρι τα τυριά, προσθέτουμε τα υπόλοιπα υλικά της γέμισης (εκτός από το αυγό της επικάλυψης) και ανακατεύουμε.Σκεπάζουμε και διατηρούμε στο ψυγείο.Με ένα πινέλο λαδώνουμε ένα μέτριο στρογγυλό ή ορθογώνιο ταψί και στρώνουμε μέσα 3 φύλλα κρούστας, το ένα επάνω στο άλλο, λαδώνοντας κάθε φύλλο και πασπαλίζοντας με λίγο σουσάμι και μαυροκούκι (αν θέλουμε).Χωρίζουμε τη γέμιση σε 3 ίσα μέρη.Απλώνουμε το ένα μέρος της γέμισης πάνω στα 3 φύλλα που έχουμε στρώσει στο ταψί και σκεπάζουμε με άλλα 3 φύλλα, τα οποία λαδώνουμε ένα-ένα και πασπαλίζουμε με σουσάμι και μαυροκούκι.Συνεχίζουμε τη διαδικασία, μέχρι να χρησιμοποιήσουμε όλη τη γέμιση και όλα τα φύλλα.Προθερμαίνουμε το φούρ­νο στους 180° C.Λαδώνουμε την επιφάνεια. Χτυπάμε ελαφρώς τον κρόκο με 1 κουτ. γλυκού νερό και αλείφουμε την επιφάνεια.Με ένα μαχαίρι χαράζουμε την πίτα σε τετράγωνα κομμάτια και πασπαλίζουμε με σουσάμι και μαυροκούκι.Ψήνουμε για 1 ώρα.
Αλεύρι (ζύμες),Τυρί